વડોદરાના લોકપ્રિય મહારાજા સયાજીરાવ ગાયકવાડ ત્રીજાની રાજકુમારી ઈંદિરા રાજે બ્રિટિશ ઈન્ડિયાનાં પહેલાં પાંચ મોટાં દેશી રાજ્યોમાં અગ્રક્રમે આવતા અને સૌથી સમૃદ્ધ લેખાતા ગ્વાલિયર રાજ્યના મહારાજા માધવરાવ (માધો રાવ) સિંધિયાની દ્વિતીય રાણી બનવાનાં હતાં, પણ ગ્વાલિયર મહારાજાના રાણીઓ પરદા (બુરખા જેવી પ્રથામાં) રહે એવા ચુસ્ત આગ્રહે ઈંદિરા રાજેમાં બળવાનાં બીજ રોપ્યાં.